डॉ राधाकृष्णन स्कूल के जिस रूद्र कला भवन में आयोजित प्रोग्राम में शामिल हुए थे आज वो स्नातकोत्तर संगीत एवं नाटक विभाग का हिस्सा बन चुका है। इस स्कूल के कई छात्रों ने देश-दुनिया में बिहार का नाम रौशन किया है। सामाजिक आंदोलन के प्रणेता बीपी मंडल, बिहार विधान परिषद के सभापति स्व पंडित ताराकांत झा, प्रसिद्ध रक्षा वैज्ञानिक पद्मश्री डॉ मानस बिहारी वर्मा , प्रसिद्ध चिकित्सक डॉ गणपति मिश्रा, डॉ मोहन मिश्रा और दरभंगा नगर विधायक संजय सरावगी समेत कई बड़ी हस्तियां इस स्कूल से शिक्षा-दीक्षा ग्रहण कर चुके हैं। स्कूल में 1879 से लेकर 1966 तक के टॉपर छात्रों की सूची आज भी देखी जा सकती है।